
 23.9.2021
 BG
 Официален вестник на Европейския съюз
 L 337/36
 РЕШЕНИЕ НА СЪВМЕСТНИЯ КОМИТЕТ НА ЕИП No 243/2018
 от 5 декември 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2021/1510]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегирано Решение (EC) 2018/771 на Комисията от 25 януари 2018 г. относно приложимата система за оценяване и проверка на постоянството на експлоатационните показатели на осигурителните устройства, използвани при строежи и предназначени за предотвратяване на падането на лица от височина или за спиране на падането от височина, съгласно Регламент (ЕС) No 305/2011 на Европейския парламент и на Съвета (1) следва да бъде включено в Споразумение за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 1щщм (Делегиран регламент (ЕС) 2018/779 на Комисията) от глава XXI от приложение II към Споразумението за ЕИП се вмъква следната точка:
 „1щщн.
 32018 D 0771: Делегирано Решение (EC) 2018/771 на Комисията от 25 януари 2018 г. относно приложимата система за оценяване и проверка на постоянството на експлоатационните показатели на осигурителните устройства, използвани при строежи и предназначени за предотвратяване на падането на лица от височина или за спиране на падането от височина, съгласно Регламент (ЕС) No 305/2011 на Европейския парламент и на Съвета (ОВ L 129, 25.5.2018 г., стр. 82.).“.
 Член 2
 Текстовете на Делегирано решение (ЕС) 2018/771 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 декември 2018 година.
 За Съвместния комитет на ЕИП
 Председател
 Oda Helen SLETNES
 Секретари
 на Съвместния комитет на ЕИП
 Hege M. HOFF
 Mikołaj KARŁOWSKI
 (1) ОВ L 129, 25.5.2018 г., стр. 82.
 (*) Без отбелязани конституционни изисквания.
 